**H O T Ă R Â R E**

**privind însușirea unei documentații cadastrale de apartamentare a imobilului situat în Municipiul Cluj Napoca, Piața Libertății nr. 30**(actualmente Piața Unirii nr. 30)

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 14 din 11.01.2022 privind însușirea unei documentații cadastrale de apartamentare a imobilului situat în Municipiul Cluj-Napoca, Piața Libertății nr. 30, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 1005/10.01.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 1005/10.01.2022 şi Avizul cu nr. 1005/13.01.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de cererea formulată de moștenitorii doamnei Roșca Paraschiva înregistrată cu nr. 40.517/09.11.2021;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu dispozițiile:

* art. 108, ale art. 173 alin. (1) lit. c) și d), alin. (4) lit. a) și alin. (5) lit.p), ale art. 285, ale art. 286 alin. (1) și (3), ale art. 287 lit. b), ale art. 298 și ale art. 298 - 301 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 858 - 870, ale art. 876 - 878, ale art. 888 din Legea privind Codul civil nr. 287/2009, republicată, cu modificările şi completările ulterioare;
* art. 21, ale art. 26 alin. (8), ale art. 27, ale art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 23 lit. g), ale art. 31, ale art. 131 alin. (1), ale art. 138, ale art. 140 și ale art. 141 din Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 700/2014, cu modificările și completările ulterioare;
* Deciziei comune emise de Directorul Direcției de Publicitate Imobiliară și Directorul Direcției de Cadastru și Geodezie nr. 5/1/05.04.2021 privind recepția documentației cadastrale de apartamentare /subapartamentare/reapartamentare și înscrierea în Cartea funciară a operațiunii de apartamentare/subapartamentare/ reapartamentare;
* Sentinței civile nr. 518/2018 pronunțată de Tribunalul Cluj, rămasă definitivă prin Decizia nr. 182/2019 pronunțată de Curtea de Apel Cluj în Dosarul nr. 6632/117/2017;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se însuşește documentaţia cadastrală pentru apartamentarea în 25 de unități locative individuale a imobilului situat în Municipiul Cluj-Napoca, Piața Libertății nr. 30, (actualmente Piața Unirii nr. 30), Județul Cluj, înscris în Cartea funciară nr. 290025 Cluj-Napoca, având număr cadastral 290025 – C1, aflat în domeniul public al Județului Cluj și în administrarea Muzeului de Artă Cluj-Napoca, documentație cuprinsă în **anexa** care face parte integrantă din prezenta hotărâre.

**(2)** Se emite acordul proprietarului -Judeţul Cluj– pentru:

* înscrierea în evidențele de cadastru și publicitate imobiliară a documentaţiei cadastrale menționate la alineatul (1);
* înscrierea în evidențele de cadastru și publicitate imobiliară a dreptului de proprietate publică a Județului Cluj asupra unităților locative individuale rezultate ca urmare a efectuării operațiunii de apartamentare;
* înscrierea în evidențele de cadastru și publicitate imobiliară a dreptului de administrare în favoarea Muzeului de Artă, asupra unităților locative individuale rezultate ca urmare a efectuării operațiunii de apartamentare.

**Art. 2. (1)** Se mandatează Președintele Consiliului Județean Cluj pentru semnarea documentelor necesare depunerii la Oficiul de Cadastru și Publicitate Imobiliară Cluj a documentației cadastrale de apartamentare care constituie anexa la prezenta hotărâre.

**(2)** Se împuterniceşte persoana fizică juridică autorizată ANCPI –Mitrașca Paul- pentru depunerea la Oficiul de Cadastru şi Publicitate Imobiliară Cluj a documentaţiei cadastrale prevăzute la art. 1.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică, Direcția de Administrare a Domeniului Public și Privat al Județului Cluj și Muzeul de Artă Cluj-Napoca.

**Art. 4.** Prezenta hotărâre se comunică Direcției Juridice; Direcției de Administrare a Domeniului Public și Privat al Județului Cluj; Muzeului de Artă Cluj-Napoca, doamnei Ion Eugenia-Lucia, doamnei Lavu Maria Magdalena și doamnei Grozea Maria, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 13 din 20 ianuarie 2022**

*Prezenta hotărâre a fost adoptată cu 37 de voturi “pentru”, fiind astfel respectate prevederile legale privind majoritatea de voturi necesară.*